cyanic-selkie/wikianc huggingface dataset:
Arnatunnelen
Hensikten for prosjektet er at omlandskommunene i øst samt Arna skal knyttes nærmere til Bergen. Befolkningen i Arna bydel, Osterøy, Samnanger og Vaksdal vil få en redusert reisetid til Bergen med opp mot en halv time. Til og med befolkningen i Fusa, Kvam, Voss og Modalen vil få en betydelig kortere reisetid, selv om de som bor her ofte har andre gode alternativer til Bergen. Det er mulig nærmere 50 000 mennesker kan få et bedre alternativ til Bergen.
Alternativer
Kommunedelplanen omfatter 4 hovedalternativer som alle omfatter toløps tunneler mellom Bergen og Indre Arna. Løsningene medfører tunnellengder på 8-9 km.
Alternativ Na går fra Fløyfjelltunnelen til ekst. rundkjøring i Indre Arna. Alternativ Nb går fra Nygårdstangen til Indre Arna. Alternativ Sa går fra Kronstad til Espeland i Arna og i daglinje fram til ekst. rundkjøring i Indre Arna. Alternativ Sb går fra Mindetunnelen til Espeland og til ekstisterende rundkjøring i Indre Arna.
Statens vegvesen
I juli 2011 konkluderte Vegvesenet med at Arnatunnelen ikke er noen god løsning. Vegvesenet slo fast at en Arnatunnelen til Nygårdstangen eller Minde samlet sett ikke ville bidra til å avlaste Bergen sentrum for trafikk. I stedet anbefalte de å gå videre med Ringvei Øst.
Polen under Vinter-OL 2010
Polen under Vinter-OL 2010. 46 sportsutøvere fra Polen deltok under Vinter-OL 2010 i Vancouver i Britisk Columbia i Canada 12. til 28. februar 2010.
Kvinner
11. mars 2010 ble det offentliggjort at Kornelia Marek hadde avlagt positiv dopingprøve under lekene. Hun ble diskvalisert fra alle sine plasseringer. De individuelle plasseringene var 39.-plass på 10 km fristil, 35.-plass på 15 km dobbel jaktstart og 11.-plass på 30 km klassisk. Det polske laget ble også diskvalifisert fra sjetteplass på 4 x 5 kilometer stafett og niendeplass på lagsprint, fristil.
Chris Twiddy
Christopher «Chris» Twiddy (født 19. januar 1976 i Pontypridd) er en walisisk fotballtrener og tidligere fotballspiller som har spilt for Plymouth Argyle FC og Sligo Rovers samt i de norske klubbene L/F Hønefoss, Hamarkameratene, Skeid Fotball og Kongsvinger IL Toppfotball.
Twiddy gikk inn i trenerapparatet til Hamarkameratene etter at han la opp som fotballspiller, med hovedansvar på yngre spillere. Den 30. august 2014 tok han over som hovedtrener for klubben ut 2014-sesongen etter Svein Inge Haagenrud.
Da Kent Bergersen ble løst fra sin kontrakt i 2016, tok han igjen på seg ansvaret som hovedtrener inntil en erstatning var på plass.
Villeneuve-sur-Lot
Villeneuve-sur-Lot er en kommune i departementet Lot-et-Garonne i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Villeneuve-sur-Lot
Dyrlegan
Dyrlegan er et fjell i Sunndal kommune i Møre og Romsdal. Det har en høyde på 1 813 meter over havet.
PGA Championship 1928
PGA Championship 1928 ble arrangert i Akron, Maryland i USA i 1928.
Serbia og Montenegro under Vinter-OL 2006
Serbia og Montenegro under Vinter-OL 2006. Seks sportsutøvere, tre menn og tre kvinner fra Serbia og Montenegro deltok i fire grener, alpint, kunstløp, langrenn og skiskyting under Vinter-OL 2006 i Torino i Italia. Serbia og Montenegro vant ingen medaljer, beste plassering var en 26.-plass i kunstløp for menn.
PGA Championship 1928
Turneringen ble spilt som matchspill.
Regent’s Park
Regent's Park er en av de kongelige parkene i London, beliggende i den nordlige delen av indre London, delvis i City of Westminster og delvis i Camden. Parken har et flateinnhold på nesten 2 km².
Opprinnelig var den del av Henrik 8.s jaktmarker, men ble tidlig på 1800-tallet omarbeidet av John Nash til en landskapspark for kongefamilien. I 1841 ble den åpnet for offentligheten.
Parken har en ytre ringvei kalt Outer Circle og en indre ringvei kalt Inner Circle, som inneholder den mest velpleide delen av parken, kalt Queen Mary's Gardens. Bortsett fra en veiforbindelse mellom de to ringveiene er parken ellers beregnet på fotgjengere. I syd, øst og det meste av vest er parken omsluttet av elegante terrassehus i mur tegnet av John Nash. Igjennom nordenden av parken renner Regent's Canal, som forbinder Grand Union Canal med London Docks.
Parken består hovedsakelig av åpent parklandskap som inneholder en rekke fasiliteter og bekvemmeligheter, herunder hageanlegg, en innsjø med hegrekoloni, vannfugler, båtområde, idrettsbaner og lekeplasser. Den nordøstlige delen av parken inneholder London Zoo. Det er flere offentlige hageanlegg med blomster og planter, inkludert Queen Mary's Gardens i Inner Circle, som inneholder et utendørs teater; Italian Gardens og de tilliggende English Gardens i sydøst; og St. John's Lodge med hage.
Like utenfor portene i øst ligger den danske kirke i London. Winfield House, den offisielle residensen til den amerikanske ambassadøren til Storbritannia, ligger på privat grunn i den vestlige delen av parken. Like ved ligger London Business School, og en av byens største moskeer.
Dramatiske øyeblikk i parkens historie
15. januar 1867 gikk rundt 200 personer på skøyter på det frosne vannet, da isen plutselig ga etter. Dagen før hadde det samme skjedd, og 21 personer havnet i det iskalde, nesten 4 meter dype vannet, men alle ble reddet opp. 15. januar omkom derimot førti mennesker av drukning eller nedkjøling i det som den gang var den verste vær-relaterte katastrofen i britisk historie. Fordi isen hele tiden frøs til så vannet lukket seg, tok det dykkere atskillige dager å få opp de døde som var gått til bunns i sine tunge vinterklær. I dette arbeidet deltok også fiskere fra Kew som slepte nettene sine langs bunnen av vannet. Herr Dunton fra Frederick Street var ute på isen med sine to barn da den «uten et sekunds forvarsel virket som den bare gled bort under oss og slapp oss i vannet på fem fots dybde». Herr Dunton berettet til Oxford Chronicle & Reading Gazette hvordan han så rundt 150 mennesker omkring seg kjempe for livet. «''Hoder og armer kunne ses overalt mellom de brukne ismassene. To meter fra meg druknet en liten gutt...Jeg stod slik i nesten en halvtime, sank hele tiden dypere i bunnsølen, til vannet rakk opp til haken på meg. Jeg holdt barna mine så høyt i været som jeg kunne, inntil jeg fikk krampe i beina av kulden.''» En unggutt tok seg til sist ut til ham og fikk ham i land. Rundt to tusen stod langs vannet da isen ga etter i 4-tiden om ettermiddagen. Det bidro til tragedien at parkens ansatte hadde staket opp isen langs bredden for å hjelpe vannfuglene til åpent vann. Nyfalt snø hadde også skjult sprekker som var oppstått i isen.
20. juli 1982 eksploderte en IRA-bombe, trolig tidsinnstilt, da Royal Green Jackets holdt sesongens første lunsj-konsert i parken. Det er oppført et minnesmerke for de syv som omkom.
Ole Ask
Ole Ask (født 28. oktober 1964 i Kongsberg) er en norsk sanger og låtskriver.
Ask skrev sine første låter i 12-årsalderen. I 1993 reiste Ole Ask først til Toronto hvor han kom i kontakt med Jamie Stewart, tidligere bassist i The Cult. Etter hans råd reiste Ask til Minneapolis i USA. I 1995 skrev han kontrakt med Cold Wind Resords om å gi ut 3 CD-er. Samme år deltok han også i semifinalen i Melodi Grand Prix, med låta «Kjære min engel», hvor han tapte mot Secret Garden, som senere vant den internasjonale finalen. I semifinalen vant Secret Garden med 52 prosent av stemmene mot Ole Ask sine 48 prosent.
Det akustiske albumet Nine to go ble utgitt i 2008 også av UTR Music Group. Låten «Put your load down on me» fra denne platen ble til musikkvideo i Norge.
I 2009 dro han til Los Angeles i USA for å spille inn album. Her fikk Ole Ask en ny manager, produsent og tekniker; Richard Bosworth. Albumet ble kalt Magic to me og ble gitt ut sommeren 2010. Musikkvideo «Hot Babe», fra albumet ble gitt ut sommeren 2010.
Bushy Park
Bushy Park er den nest største av de kongelige parkene i London, med et areal på 4,5 km² (445 hektar, 1 100 acre. Den er den nest største av Londons kongelige parker, etter Richmond Park. Parken ligger i sørvestlige London, i bydelen Richmond upon Thames, nord for Hampton Court Palace.
Området har vært befolket igjennom 4000 år. Da Henrik VII overtok Hampton Court Palace fra kardinal Thomas Wolsey i 1529, overtok kongen også tre parker som idag utgjør Bushy Park. Kongen var en ivrig jeger og befestet parkene som jaktmark for rådyr. Hans etterfølgere tilføyet en rekke pittoreske anlegg, blant annet Longford River, en 19 km lang kanal for å bringe vann til Hampton Court og parkens mange dammer. Etterhvert fikk parken også sin hovedvei, Chestnut Avenue, som løper langs Hampton Court Road i Hampton og Sandy Lane i Teddington.
Under første verdenskrig var Bushy Park hjem til kongens canadiske hospital, og i mellomkrigsårene inneholdt den en leir for underernærte barn. Under andre verdenskrig la general Dwight D. Eisenhower planene for D-dagen i Supreme Headquarters Allied Expeditionary Force (SHAEF) i Bushy Park.
Andrés Jiménez Caicedo
Andrés Jiménez Caicedo (født 27. august 1986) er en colombiansk syklist som konkurrerer i BMX. Han representerte landet sitt under Sommer-OL 2012 i London, der han ble nummer 6.
William Carvalho
William Silva de Carvalho (født 7. april 1992) er en angolskfødt portugisisk fotballspiller som spiller for den spanske klubben Real Betis.
Han har tidligere vært på lån i den portugisiske klubben Fátima og den belgiske klubben Cercle Brugge.
Landslaget
Han ble tatt ut i s EM-tropp til EM i Frankrike 2016.
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Notting Hill (andre betydninger)
Notting Hill kan vise til:
Oscar Eriksson
Oscar Eriksson (født 28. juni 1889, død 25. desember 1958) var en svensk skytter som deltok i de olympiske leker 1920 i Antwerpen.
Eriksson vant en olympisk sølvmedalje i skyting under Sommer-OL 1920 i Antwerpen. Han var med på det svenske laget som kom på andreplass på 50 m rifle lagskyting bak USA. De andre på laget var Ragnar Stare, Sigvard Hultcrantz, Leon Lagerlöf og Erik Ohlsson.
Megaderus
Megaderus er en slekt av biller som tilhører underfamilien Cerambycinae i familien trebukker (Cerambycidae).
Utseende
Middelsstore, kraftige, blanke, svarte og gule trebukker. Antennene er rundt halvparten så lange som kroppen. Pronotum er betydelig bredere enn langt, med rundede sider. Dekkvingene er litt tilsmalnende bakover med avrundede "skuldre", svarte med gule tverrbånd. Beina har svarte lår og rødlige legger.
Levevis
De voksne billene besøker gjerne blomster, og er dagaktive. De er aktive flygere.
Den katolske kirke i Israel
Den katolske kirke i Israel (inkludert de palestinske territoriene) utgjør med ca. 1 % en minoritet av befolkningen. Katolisismen er representert ved den melkittisk- (83 000 medlemmer), den romersk- (75 000), den maronittisk- (7500), den syrisk- (1550), den armensk- (800) og den kaldeisk-katolske kirke (få?). De fleste katolikker i Israel er etniske arabere.
Patriarker
Én katolsk patriark har sitt sete i Israel, nemlig den latinske patriark av Jerusalem, for tiden Fouad Twal (siden 2008). I tillegg bærer den melkittiske patriark av Antiokia (med sete i Damaskus) tittelen patriark av Jerusalem som en ren æresbetegnelse.
Historie
Til tross for opprettelsen av det latinske patriarkatet Jerusalem under korstogene fikk ikke den katolske kirke varig innpass i Israel før 1753, da den melkittisk-katolske kirke opprettet eparkiet Akka. Etter å ha vært et rent titulært patriarkat, ble det latinske patriarkatet gjenopprettet i 1847. Dermed var også den romersk-katolske representert i landet. De resterende jurisdiksjonene ble ikke opprettet før på 1990-tallet.
Billey Shamrock
Billey Shamrock Gleissner (født 30. januar 1964 i Solberga) er en svensk forfatter, oversetter, entertainer, musiker og trubadur.
Rock/punksangeren Billey Shamrock er kjent fra en rekke internordiske samarbeid og titalls plateinnspillinger.
Han debuterte på Waxholms visefestival i 1979. Shamrock ble med i Unga Trubadurer-miljøet (1982–1995) og musiserte med Ewert Ljusberg, Ola Magnell m.fl. samt platedebuterte i 1982. Han ble valgt i Yrkestrubadurernas förening, YTF i 1999 og ble dens viseformann i 2000 og ble valgt i SKAP, Sveriges Kompositörers av populärmusik, 2003. I 2005 ble han en stormester i svenske Jeopardy!.
Billey Shamrock har oversatt materiale fra flere skandinaviske musikere, inkludert Finn Kalvik, Tom Jackie Haugen og Kalle Zwilgmeyer.
Utmerkelser
STIM-stipend (1993) Convivierordens Oldbonde (2008)
Referanser
1.^ biografi fra Sveriges Kompositörer Av Populärmusik
Chynybaĭ Tursunbekov
Chynybaĭ Tursunbekov ([kirgisisk: Чыныбай Турсунбеков; født 15. oktober 1960 i Jalan-Bulak i Den kirgisiske sosialistiske sovjetrepublikk i Sovjetunionen, død 7. juli 2020 i Bisjkek i Kirgisistan) var en kirgisisk sosialdemokratisk politiker. Han var medlem av Kirgisistans Øverste råd fra 2010 til sin død; mellom, 2016 til 2017 var han dets president.
Tursunbekov døde 7. juli 2020 av lungebetennelse utløst av COVID-19 i Bisjkek i Kirgisistan, i en alder av 59 år.
Cachan
Cachan er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 6,7 km fra sentrum av Paris
Historie
Cachan var opprinnelig et tettsted i kommunen Arcueil, som senere fikk navnet Arcueil-Cachan. Kommunen Cachan ble opprettet 26. desember 1922 da den ble løsrevet fra Arcueil-Cachan, som så skiftet navn tilbake til Arcueil.
Befolkningsutvikling
Antall innbyggere i kommunen Cachan
Green Lantern (film)
Green Lantern er en amerikansk action-eventyr og superheltfilm fra 2011. Filmen er regissert av Martin Campbell, og er basert på superhelttegneserien ved samme navn skapt av John Broome og Gil Kane. Ryan Reynolds har hovedrollen. Blake Lively, Peter Sarsgaard, Mark Strong, Tim Robbins og Angela Bassett spiller andre viktige roller.
Handling
Universets Voktere har delt universet i 3600 sektorer, hver og en beskyttet av en mektig Green Lantern, som blir valgt i konkurranse med fryktløse skapninger av alle typer. Denne ene beskytteren får "Ringens" kraft og viljestyrke, en energi hentet fra planeten Oa.
En av disse beskytterne, Abin Sur av sektor 2814, beseiret og fanget den onde skapningen Parallax, og sendte ham til fengsel. Men Parallax klarer å flykte fra fengselet. Seks måneder senere har han drept fire Green Lanterns og ødelagt tre planeter. Han oppsøker deretter sektor 2814 og sårer Abin Sur til døden. Abin Sur krasjlander på jorden, og hans siste ønske til "Ringen" er at den finner en verdig etterfølger som kan ta over etter ham på jorden.
Denne etterfølgeren blir Hal Jordan (Ryan Reynolds), en arrogant, uforsiktig testpilot som er frustrert fordi han føler han aldri har fått noe ut av livet. Hal skjønner ikke engang selv hvorfor han er valgt, men han tar motvillig på seg oppgaven og må dra opp i rommet for å lære seg hemmelighetene bak ringen og hvorfor han er valgt. Hal er usikker på kreftene sine og om han er verdig det ansvaret som ligger ved å være klodens beskytter. Men snart vil oppgjørets tid komme, og Hal er klodens eneste håp for overlevelse.
Om filmen
Green Lantern var en stor skuffelse økonomisk. Filmen hadde et budsjett på hele 200 millioner dollar, og spilte kun inn 219 millioner dollar på verdensbasis. Den klarte dermed bare så vidt å tjene inn igjen budsjettet.
Ole Valderhaug
Ole Valderhaug (født 25. oktober 1914 i Hjørundfjord, død 24. desember 1994 på Vigra) var med i Kompani Linge som sprengningsekspert med sersjants grad under andre verdenskrig.
Andre verdenskrig
Valderhaug var utdannet snekker og meldte seg frivillig til militæropplæring ved utbruddet av vinterkrigen mellom Sovjetunionen og Finland. Han fikk bl. a opplæring i bruk av Madsen maskingevær. Ved angrepet på Norge i 1940 kjørte han til Åndalsnes hvor han kom i kontakt med norske styrker og ble tatt inn i et kompani som instruktør på maskingevær. Britiske styrker var også i området. Styrkene ble utsatt for tysk bombing og Valderhaug skjøt ned et tysk He-111P bombefly 24. april 1940 med en britisk togmontert Oerlikon 20 mm maskinkanon på Lesjaverk stasjon. Flyet kræsjlandet på Holum Gård på Dovre. Flyet hadde kjennetegn 5J+AT og tilhørte Kampfstaffel 9./III./KG 4. Pilot var Haupt. Schultz. Ombord i flyet var også major Ernst Kusserow. Majoren ble hardt skadet i kræsjlandingen.
Ved kapitulasjonen dro han tilbake til Ålesund og startet en lang reise mot London. Den gikk via kysten nordover til Harstad og deretter til norske og britiske styrker ved Bardufoss. Etter at britene trakk seg ut, dro reisefølget til fots over grensen til Finland. Der ble de tatt i mot og fraktet til Kemi. Valderhaug fikk status som politisk flyktning og ble internert. Han rømte fra interneringen og reiste videre til den norske legasjonen i Helsingfors hvor han fikk pass og reisepapirer. 2. mai 1941 reiste de over til Russland via Leningrad (I dag St. Petersburg), Moskva og Baku. Fra Baku til Persia (Iran) med båt og deretter med bil til Teheran, tog videre så lang linjen rakk og deretter bil frem til en oljehavn ved Den arabiske gulf. Rutebåt videre til Karachi i Pakistan, så til Irak og tilbake til Karachi. Deretter tog til Bombay i India og så hollandsk lastebåt til Karachi, Mombasa (Kenya) Dar-es-Salaam (Tanzania), Durban (Sør-Afrika). Valderhaug byttet båt i Sør-Afrika og kom med en troppetransport til England. Han ankom Glasgow 07. september 1941 og ble derfra sendt til London.
I London ble han rekruttert til Kompani Linge 19. september 1941. Han ble først stasjonert på Shetland og siden basen i Skottland hvor han var sprengningsinstruktør. Valderhaug deltok bl. a i Operasjon Woodlark, Operasjon Carhampton og Operasjon Dipper
Etter krigen
Etter krigen slo Ole Valderhaug seg ned på Vigra og giftet seg med Fredbjørg Viddal fra Viddal. De fikk fem barn. Han arbeidet med båtbygging, hustegning, møbelproduksjon og startet en garnnålsfabrikk, Formfiner AS, sammen med en annen Lingemann, Harald Roald.
Raudhammartunnelen
Raudhammartunnelen er en veitunnel i Sørfold kommune i Nordland. Tunnelen er en del av europavei 6 og er 1300 meter lang.
Norgesmesterskapet i boksing 1962
Norgesmesterskapet i boksing 1962 ble arrangert 8. april i Oslo.
Kongepokalen ble vunnet av Tore Magnussen. Forbundspokalen ble vunnet av Axel Laustsen. Ninas vandrepokal til beste klubb ble vunnet av Bokseklubben Pugilist.
Ytterøy
Ytterøy er ei øy i Trondheimsfjorden. Fra 1837 til 1964 fantes Ytterøy kommune, som i store deler av perioden bare omfattet øya; kommunen ble en del av Levanger kommune i 1964.
Geografi
Den høyeste toppen er Korshylla på 215 moh.
Det er i dag ca. 50 gårdsbruk i drift der gårdsbebyggelse, dyrka mark, beitemark og skogsmark danner en mosaikk som har store biologiske kvaliteter, samtidig som en rekke kulturminner er bevart i sine naturlige omgivelser.
I tillegg til granskog, består skogsmark av varmekjær lauvskog langs sørsida mot sjøen. Ytterøya har en stor rådyrstamme, og salg av jakt på rådyr er en viktig tilleggsnæring for grunneierne. Ytterøya har også et rikt fugleliv. På sørsiden av øya ligger Kjølsvikholmen på ca. 22 daa som er foreslått som biotopverneområde. Her har det bl.a. hekket stokkand, ærfugl, hettemåke, fiskemåke og teist.
Historie
Arkeologiske funn vitner om en gryende jordbruksaktivitet på Ytterøya for ca. 5000 år siden. Da sto havet høyere enn i dag, og øya var delt i to ved Eid.
Det er drevet ut både kobber, svovelkis og kalk fra gruver på øya. Gruvedrift på Ytterøy Kopperverk startet ca. 1630, og i 1870 arbeidet 5-600 personer i gruva. Drifta ble lagt ned etter første verdenskrig.
Ved leirraset på Hokstad i 1870 raste flere beboelseshus ut i sjøen og syv mennesker omkom. I Bursbukta gikk et nytt leirfall i desember 1943, omtrent samme sted som storskredet, men ingen kom da til skade.
I 1840- og 50-årene ble det tatt ut svovelkis fra Ytterøen gruver for produksjon av svovelsyre ved Leren Kromfabrikk i Trondheim. Dette prosjektet var mislykket.
Ytterøy var egen kommune fram til 1. januar 1964, da den ble tatt opp i Levanger kommune.
Samfunn
Ferjesambandet Levanger–Hokstad går mellom Levanger sentrum og Hokstad på Ytterøya.
I tillegg til jordbruksdrift, har Ytterøy butikk, bilverksted, båtservice, kyllingslakteri, kveiteoppdrett, Ytterøy kirke, Ytterøy skole og barnehage, helsetun, kafé, post og småbåthavn.
På Ytterøya er også fritidstilbudet rikt og variert. Her kan barn, unge og voksne være med på det meste fra skolemusikk, hornmusikk og idrett til husflid, speideren og 4H.
Øya hadde 549 innbyggere i 2019. Det er også ca. 160 hytter/fritidseiendommer på Ytterøya.
Fra 1. mars 1999 er Ytterøys postnummer 7629.
Hans Gabrielsen
Hans Julius Gabrielsen (født 8. januar 1891 i Kristiania, død 10. mars 1965 i Lillehammer) var en norsk jurist. Han var fylkesmann i Finnmark og Oppland og konsultativ statsråd for Venstre i Forsyningsdepartementet i Samlingsregjeringen fra 25. juli til 5. november 1945. Da han ble utnevnt til embedet i Finnmark i 1928, var han den yngste fylkesmann i moderne tid, bare 37 år gammel. I eldre tid kunne man ha yngre amtmenn, de ble utnevnt av kongen og var ofte hans personlige venner. Men i moderne tid har det vært uvanlig at så unge folk utnevnes til fylkesmenn.
Biografi
Gabrielsen vokste opp på Hadeland, der hans far var sorenskriver. Han ble student i 1908 og cand.jur. i 1914. Året etter kom han til Tana som sakfører, hvor han overtok etter Hagbarth Lund, som var valgt inn på Stortinget. Med unntak av et år i Justisdepartementet, 1922, ble han værende mange år i Finnmark. I 1922 ble han sorenskriver i Vardø og fra 1928 til 1948 var han fylkesmann i Finnmark med sete i Vadsø. Da krigen kom til landet, gjorde han en stor innsats i administrasjonen av både Finnmark og Troms fylke i samarbeid med general Carl Gustav Fleischer. I 1941 ble han arrestert og sendt til Grini, der han satt til krigen sluttet i 1945. Etter at hans oppgave var avsluttet i samlingsregjeringen, dro han tilbake til Finnmark og tok fatt på gjenreisningsarbeidet. I 1948 ble han utnevnt til Fylkesmann i Oppland etter Alfred Ihlen. Der ble han resten av sitt yrkesliv til han gikk av i 1961. For sin innsats ble han kommandør av St. Olavs Orden i 1950, og ved avgangen i 1961 fikk han også stjerne på ordenen.
Verv
Han var formann i styret for Norges Bank avdeling Vardø fra 1923 til 1929. I 1926 ble han medlem av Vardø bystyre og formannskap fra 1926 til 1928. Fra 1929 var han formann i Finnmark Landbruksselskap. Han var styreformann for Opplandskraft. Fra 1958 til 1962 var han styreformann for Vinmonopolet. Han var også styremedlem i Utbyggingsfondet for Nord-Norge fra 1962 til 1960.
PGA Championship 1927
PGA Championship 1927 ble arrangert i Dallas, Texas i USA i 1927.
Turneringen ble spilt som matchspill.
Westminster undergrunnsstasjon
Westminster undergrunnsstasjon er en stasjon i Londons undergrunnsbane, som ligger i Westminster, like ved Parlamentsbygningen. Den er i kollektivsone 1, og betjener linjene Circle, District og Jubilee.
Under den gamle stasjonen ble det gravd ut et 39 m høyt rom for å gi plass til heiser, rulletrapper og trapper til de dype Jubilee-plattformene. Dette er den dypeste utgravningen i det sentrale London noensinne. Et at det største problemene underarbeidet var å tilpasse den nye delen til Circle- og District-linjenes spor og plattformer, ettersom disse linjene forble åpnet. Skinnegangen måtte senkes 300 mm, og dette ble gjort noen millimeter av gangen på natten, mens undergrunnsbanen var stengt. En annen side ved arbeidet var behovet for enorme støttestag, ettersom Portcullis House, hvor de fleste parlamentsmedlemmene har sine kontorer, står over stasjonen. Den er den mest kompliserte av Londons undergrunnsstasjoner i forhold til ingeniørkunst, og var den siste på Jubilee-linjen som kunne åpnet. Det er ingenting igjen av den gamle stasjonen.
Stasjonens design, av Michael Hopkins & Partners, vant i 2001 Royal Institute of British Architects Award, samt en nominering til Stirlingprisen. Det indre av stasjonen er i en streng stil, dominert av enorme betongstag og søyler og rulletrapper og gulv i rustfritt stål.
Johann Caspar Ferdinand Fischer
Johann Caspar Ferdinand Fischer (1656–1746) var en tysk komponist og musiker.
Liv og virke
På bakgrunn av at Fischers orkesterverk bærer preg av å være inspirert av Jean-Baptiste Lully er det blitt spekulert i om Fischer var i Paris som Lullys elev, men det finnes intet belegg for det antatte Parisoppholdet. Uansett brakte Fisher mange typisk franske elementer inn i sin musikk.
Fishers første opus, Le journal du printemps (1695, Laurent Kroninger, Augsburg), er tilegnet komponistens tjenesteherre, markgreve Ludwig-Wilhelm von Baden. Det prektige orkesterverket skulle gjenspeile hofflivets glans. Til Fishers viktigste komposisjoner hører ellers Ariadne Musica, en samling preludier og fuger for orgel i 20 forskjellige tonearter som regnes som en forløper for Johann Sebastian Bachs Das Wohltemperierte Klavier.
Det kan dokumenteres at Fischer var hoffkapellmester hos markgreven av Rastatt fra 1715, en stilling han hadde resten av sitt lange liv. I løpet av denne 30 år lange perioden overlevde han 3 regenter og satte sitt umiskjennelige preg på stedets musikkliv.
OFDM
Introduksjon
I flerbølgebaserte modulasjonsteknikker deles datastrømmen opp i flere parallelle datastrømmer. Disse datastrømmene blir så modulert på hver sin bærebølge. For å unngå krysskanal-interferens («Inter Channel Interference», ICI) må sikkerhetsbånd («Guard Band») etableres mellom kanalene, noe som medfører en lavere utnyttelse av frekvensområdet (lav spektrum-effektivitet). Karakteristikken til et modulert signal gjør at interferens mellom de forskjellige bærebølgene allikevel oppstår, selv om sikkerhetsbåndet er relativt bredt. Dette reduserer signal-til-støy-forholdet («Signal to Noise Ratio», SNR).
Johann Caspar Ferdinand Fischer
Liv og virke
J.C.F. Fischer brakte mye fransk innflytelse inn i tidens tyske musikk, og selv om det begrensede biografisk datatilfanget kaster et svært ufullstendig lys over hans liv og gjerning, kan det fastslås at han var en av de mest innflytelsesrike komponistene for klaviaturinstrumenter på 1600- og tidlig 1700-tall.
OFDM
Introduksjon
OFDM benytter ortogonale bærebølger. Fra geometrien er to ortogonale (fra gresk, Ortho: rett, Gon: vinkel) linjer plassert vinkelrett på hverandre, og derfor uavhengige. Kanelene i OFDM er også ortogonale, og dermed også uavhengige av hverandre. Dette gjør at kanalene kan pakkes langt tettere enn hva som er mulig i vanlige flerbølgebaserte modulasjonsteknikker.
Enkel implementasjon
En enkel OFDM-implementasjon modulerer en gitt datastrøm av lengde N ved hjelp av PSK («Phase Shift Keying»), BPSK («Binary PSK»), QPSK («Quadrature PSK») eller QAM («Quadrature Amplitude Modulation»). Denne modulasjonen genererer en kompleks vektor. Man kalkulerer så den inverse FFT («Fast Fourier Transform») av denne vektoren og får et OFDM-symbol bestående av N kanaler, hver bestående av et modulert data-symbol. OFDM-symbolet gjennomgår så litt ekstra prosessering før det blir sendt.
Bruk
OFDM utgjør basis i trådløse LAN, slik som IEEE 802.11a, HiperLAN/2 og Multimedia Access Communication (MMAC). En variasjon av OFDM, COFDM (Coded Orthogonal Frequency Division Multiplexing), brukes i blant annet i DAB (Digital Audio Broadcast) og DVB (Digital Video Broadcast).
De dødes gudstjeneste
Sagnet om de dødes gudstjeneste er et vandresagn som er kjent fra germansk, romansk og slavisk område. Kjernen i sagnet er et menneske som tar feil av tida og går til messe midt på natta, oppdager at både prest og menighet er gjengangere, blir advart av en avdød bekjent og flykter ut av kirka. I de fleste variantene berger vedkommende livet, men utgangen kan også være fatal.
Den eldste skriftlige varianten finnes hos Gregor av Tours fra det 6. århundre. På norsk område finnes sagnet i et stort antall varianter fra hele landet – også på samisk. Den eldste norske opptegnelsen er fra 1700-tallet, og er gjort av presten Hans Jacob Wille i Telemark. Peter Chr. Asbjørnsen gjengir en variant fra Christiania i fortellinga «En gammeldags juleaften» fra 1843.
Fylkesvei 4107
Fylkesvei 4107 går mellom Eitland og Helvik i Farsund.
Strekningen ble fastlagt 2019, og består av en delstrekning av den tidligere fylkesvei 678 (Vest-Agder).
Kinakål
Kinakål (Brassica rapa subsp. chinensis) er underart av arten åkerkål i korsblomstfamilien. Kinakålen har lange lysegrønne blader som oppover blir krusete og mer grønne. Bladene danner ett sylinderformet hode og er sprø med en mild kålsmak. Veksten er ettårig og kommer fra Japan og Kina der den er dyrket i lang tid. I Europa ble den først dyrket i Østerrike og Sveits fra midten av 1900-tallet.
Verdenscupen i hurtigløp på skøyter 2009/10 – Verdenscup 2 – 1000 meter kvinner
Verdenscup nummer to i sesongen 2009/10 i hurtigløp på skøyter for kvinner på 1 000 meter i Thialf i Heerenveen, Nederland søndag den 15. november 2009.
Kinakål
Kinakålvarianten napakål er en av hovedingrediensene i den tradisjonelle koreanske basiskosten kimchi. Varianten bak choy brukes en del i kinesisk mat.
Verdenscupen i hurtigløp på skøyter 2009/10 – Verdenscup 2 – 1000 meter kvinner
Distansen ble vunnet av canadiske Christine Nesbitt på 1.15,47 foran de to nederlandske løperne Annette Gerritsen på andreplass og Natasja Bruintjes på tredjeplass. Gruppe B ble vunnet av nederlandske Laurine van Riessen på 1.17,67 foran polske Katarzyna Bachleda-Curuś på andreplass og norske Hege Bøkko på tredjeplass.
M. Aram
Utdannelse
I 1948 tok Aram mastergrad i engelsk litteratur fra Madras Christian College ved Madras University. Videre har han en ph.d fra Ohio State University.
North Eastern Hill University gav han et æresdoktorat i anerkjennelse av hans fredsarbeid i Nagaland.
Virke
Aram grunnla og var president for Shanti Ashram i Coimbatore i Tamil Nadu, en utviklingsorganisasjon som har prosjekter i flere områder og jobber med tematikk som utdannelse, helse og miljø. Han har også vært president for World Conference on Religion and Peace International.
I 1993 ble han av Indias president, utnevnt til å sitte i Rajya Sabha, overhuset i det indiske parlamentet. Han satt i parlamentets komite for rural utvikling og komiteen for menneskelige ressurser, miljø og teknologi.
Fra 1954 til 1963 var Aram rektor på Ramakrishna Mission Vidyalaya i Coimbatore. Fra 1980 til 1986 var han visekansler, det vil si leder, for Gandhigram Rural University. Han jobbet med programmer for å utvide mulighetene for høyere utdannelse i rurale områder, og var også forkjemper for Shanti Sena, et utdannelseprogram om fred. Han var gjesteprofessor ved North Eastern Hill University, Dibrugarh University, Gandhigram Rural University, Madras University, og Madurai Kamaraj University.
I tillegg til dette har han hatt flere styre- og lederverv i ulike organisasjoner og deltatt på store, internasjonale konferanser i regi av FN og World Parliament of Religions samt vært valgobservatør på vegne av en internasjonal, interreligiøs valgobservatørorganisasjon ved det første demokratiske valget i Sør-Afrika.
Charles Chree
Charles Chree (født 5. mai 1860, død 12. august 1928) var en britisk fysiker. Han ble valgt til medlem av Royal Society i 1897 og mottok Hughesmedaljen. The Chree Medal and Prize ved Institute of Physics er oppkalt etter ham.
Clas André Guttulsrød
Clas André Guttulsrød (født 4. september 1971) er en norsk tidligere fotballspiller som var målvakt for de norske klubbene Hamarkameratene, Bodø/Glimt, Lillestrøm og Moss. Han har også én kamp for G18–landslaget mot i mai 1989.
Guttulsrød jobber idag som keeperansvarlig i Moss FK, i tillegg til at han er snekker. Som barn og ungdom deltok han blant annet i hurtigløp på skøyter for Moss Skøyteklubb.
Trigonarthron
Trigonarthron er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Gruppen finnes på Madagaskar.
Systematisk inndeling
Slektslisten følger.
André Morellet
André Morellet (født 7. mars 1727 i Lyon i Frankrike, død 12. januar 1819 i Paris) var en fransk økonom som publiserte i sitt felt, ikke minst i Encyclopédie ou Dictionnaire raisonné des sciences, des arts et des métiers. Han var en av de siste av de såkalte philosophes, og omtales som dette i mange memoarer, som i den skrevet av Madame de Rémusat. Han var også en viktig oversetter.
Bakgrunn
Han ble utdannet hos jesuittene i Lyon, og senere ved Collège de Sorbonne i Paris. Han ble så presteviet, men ikke med en dyp personlig overbevisning. Voltaire kalte ham «L'Abbé Mords-les» («Fader Bit-dem»), på grunn av hans rede og bitende vidd.
Forfatter, oversetter, økonom
Han forfattet på denne tid en smart pamflett som svar på Charles Palissots fornærmende skuespill Les Philosophes (og dette kostet ham et kortere opphold i fengsel i Bastillen for en påstått krenkelse av Palissots beskytterinne, prinsessen de Robecq), og et svar til Ferdinando Galianis Commerce des blés (1770).
I 1765 skrev Morellet en fransk oversettelse av On Crimes and Punishments. Hans oversettelse ble viden kritisert for de friheter han tok seg mot den opprinnelige tekst. Han bidto til Encyclopédie og var venn av Benjamin Franklin.
Sverige under Sommer-OL 1996
Sverige under Sommer-OL 1996. 177 sportsutøvere, 111 menn og sekstiseks kvinner fra Sverige deltok i tjueto sporter under Sommer-OL 1996 i Atlanta. Sverige kom på 29.-plass med to gull-, fire sølv- og to bronsemedaljer. Bordtennisspilleren Jan-Ove Waldner var Sveriges flaggbærer under åpningsseremonien.
André Morellet
Forfatter, oversetter, økonom
Som en opplysningstidens mann var han en fast gjest i Madame Geoffrins salong, var med på en éloge til henne, og utgav hennes verker. Også hos Paul Henri Thiry d’Holbach og i hans krets, Coterie holbachique, var han hyppig gjest.
DS «Haakon Jarl»
DS «Haakon Jarl» (kallesignal JSPG) var et passasjer- og hurtigruteskip som ble overlevert til Det Nordenfjeldske Dampskibsselskab (NFDS) i 1879. Skipet var byggnummer 272 ved Motala Mekaniske Verksted i Göteborg og kontraktprisen var 320 000 kroner. Skipet gikk i kysttrafikk og turisttrafikk fram til 1905 da hun ble brukt som reserve- og avløserskip i hurtigruten. Fra 1914 ble hun satt inn i fast rotasjon i hurtigruten. 17. juni 1924 kolliderte DS «Haakon Jarl» med DS «Kong Harald» i Vestfjorden mellom Bodø og Svolvær. DS «Haakon Jarl» sank etter få minutter, og 17 mennesker omkom.
André Morellet
Forfatter, oversetter, økonom
Senere gjorde han seg nyttig i kvasidiplomatisk kontakt med engelske statsmenn. Han ble pensjonert, og ble også innvalgt i Académie française i 1785. Et år før sin død i Paris utgav han i fire bind Mélanges de littérature et de philosophie du XVIIIe siècle, sammensatt for det meste av utvalg av tidligere publikasjoner, og etter hans død utkom hans verdifulle Mémoires sur le XVIIIe siècle et la Révolution (2 bind, 1821).
DS «Haakon Jarl»
Det Nordenfjeldske Dampskibsselskab hadde som tradisjon å navngi skipene sine etter norske herskere. DS «Haakon Jarl» var rederiets andre skip (første hurtigruteskip) som ble oppkalt etter Håkon Sigurdsson (også kalt Håkon Ladejarl), Norges enehersker fra 970 – 995.
Historie
Etter overleveringen i 1879 ble DS «Haakon Jarl» satt inn på ruten Hamburg – Vadsø, som Det Nordenfjeldske Dampskibsselskab drev i samarbeid med Det Bergenske Dampskibsselskab (BDS). Økende turistrafikk til Nord-Norge førte til at NFDS og BDS i samarbeid opprettet en egen turistrute fra Bergen til Nordkapp i 1883. Det Nordenfjeldske Dampskibsselskab satte inn DS «Sverre Sigurdsson» og DS «Haakon Jarl» i denne ruten, siden disse skipene hadde best passasjerkomfort. I 1887 var den svenske tronarvingen kronprins Gustav og kronprinsesse Victoria passasjerer på et cruise til Nordkapp. Sommeren 1891 ble skipet forlenget med 3,2 meter. Nye kjeler og dampstyringsapparat ble montert.
I hurtigruten
I 1905 ble DS «Haakon Jarl» satt inn i hurtigrutetrafikk for første gang. Hun gikk som avløserskip, hovedsakelig mellom Trondheim og Tromsø. I 1906 ble hun ombygget og fikk ny hovedmaskin ved Akers mekaniske verksted i Oslo. I 1914 besluttet Stortinget å opprette den femte ukentlige hurtigruteseilingen, samtidig som ruten ble utvidet til Bergen – Vadsø. Dette krevde 10 skip, og DS «Haakon Jarl» ble et av Nordenfjeldskes 4 skip i fast rotasjon. Under første verdenskrig oppsto det kullmangel, og seilingsfrekvensen måtte reduseres noe. Staten overtok i 1917 ansvaret for hurtigruten, og betalte rederiene leie for skipene. Dette gjorde at rederiene fikk dekket sine utgifter selv om kullprisene steg voldsomt. I 1923 ble hurtigruten utvidet til 6 ukentlige seilinger og 12 skip, og DS «Haakon Jarl» var nå det nest eldste av hurtigruteskipene.
Wilhelm Olssøn
Christian Wilhelm Engel Bredal Olssøn (født 3. april 1844 i Horten i Vestfold, død 3. november 1915 på Ringsaker i Hedmark) var en norsk yrkesoffiser (artilleriet), organisasjonsleder og politiker (H). Han var forsvarsminister i ministeriet Stang fra 1893 til 1898, og etter oppløsningen av unionen mellom Norge og Sverige var han på nytt forsvarsminister fra 1905 til 1907. Fra 1912 til 1913 var han president i Norges Røde Kors, som da het «Foreningen for Pleje av syke og saarede i Feldt og for Understøtelse av Saarede og Faldnes Efterladte».
André Morellet
Forfatter, oversetter, økonom
Hans semi-satiriske oversettelse av Nicolau Aymerichs Directorium Inquisitorum var en bidragend efaktor til endringer innen den katolske kirkes rettspleie.
Wilhelm Olssøn
Han beskrives av biograf Paul Thyness som en «fremragende militær» som «spilte en sentral, men i ettertid lite påaktet rolle» som forsvarsminister i tre ulike regjeringer 1893–1894, 1895–1898 og 1905–1907. Olssøn ledet opprustningen etter konsulatsaken i 1895 og sørget for en bevoktning av landets grense og kyst, og etter hvert en delvis mobilisering, under forhandlingene i Karlstad om unionsoppløsningen i 1905.
Bakgrunn
Wilhelm Olssøn var sønn av forvalter på Borregård og senere kjøpmann Edvard Olssøn og hustru Leonore Bredal. Han vokste opp i Horten, Sarpsborg og Gjøvik. Han ble første gang gift i 1872 med Marianne Hoel, datter av proprietær og stortingsmann Nils Hoel, og andre gang i 1885 med hennes søster, Louise Hoel. Han eide storgården Hovinsholm på Ringsaker. Wilhelm Olssøns far var kjøpmann på Gjøvik.
Utdanning og militær karriere
Han tok en militær utdannelse med krigsskolen, den militære høyskole og bergskolen i Stockholm (1872–1874). Olssøn ble offiser som 22-åring i 1866 Han var i Artilleribrigaden fra 1871 til 1888. I 1888 ble han utnevnt til artillerikonstruktør, og året etter ble han sjef for 4. Linjebatteri. I 1890 ble han oppnevnt som medlem av kommisjonen som skulle utarbeide nye planer for forsvarsverket («befæstningen») i Drøbaksund. I 1891 ble han oppnevnt som medlem av Forsvarskommisjonen. Han studerte deretter bergvitenskap ved Stockholms høyskole. Deretter avanserte han i gradene innen Artilleriet. Han ble utnevnt til generalmajor i 1896 og sjef for festnings- og bergartillerikorpset samt for festnings- og bergartilleriets linjebataljon. I 1898 var han kommandant ved Oscarsborg, fra 1899 generalinspektør for kystartilleriet. I 1899 ble han kommandant på Oscarsborg festning og sjef for festningsartilleriet. Han hadde da rang som generalmajor. I 1907 ble han generalløytnant, og han kunne avslutte sin militære karrière som generalintendant og kommanderende general 1910–1912.
Annet virke
Olssøn ble valgt til president i forløperen til Norges Røde Kors i 1912 og året etter ba han selv om å få bli løst fra vervet.
Utmerkelser
Han mottok en rekke utmerkelser og ble i 1893 utnevnt til ridder av St. Olavs Orden, forfremmet til kommandør av 1. klasse i 1896 og tildelt storkorset i 1912 for militær fortjeneste.
DS «Haakon Jarl»
I hurtigruten
Natt til 17. juni 1924 på nordgående fra Bodø, kom skipet ut i tett tåke. Like over midnatt ved Utgrundsflesa - 6 sjømil nord av øyen Landegode - kolliderte hun med sørgående hurtigrute DS «Kong Harald». Baugen til DS «Kong Harald» skar seg inn i DS «Haakon Jarl»s akterskip. Bare åtte minutter senere sank DS «Haakon Jarl», og 17 mennesker omkom i tragedien. I rettssaken som fulgte ble begge kapteinene frikjent for uaktsomhet. Vraket ligger i dag på 25 til 35 meters dyp.
Skipet
Ved levering var DS «Haakon Jarl»s tonnasje 899 bruttoregistertonn, 548 nettoregistertonn, og lasteevnen var 500 dødvekttonn. Etter ombyggingen i 1906 var tonnasjen 873,38 bruttoregistertonn, 524,32 nettoregistertonn, og lasteevnen var 700 dødvekttonn. Lasterommene var forut og akter, og lasting og lossing foregikk med skipskraner. Hovedmaskinen lå midtskips og var ved levering en kullfyrt tosylindret compound dampmaskin bygd ved Motala mekaniske verkstad i Sverige. Oppgitt ytelse var 630 ihk (indikerte hestekrefter) og 119 nhk (nominelle hestekrefter). I 1906 ble hovedmaskinen byttet ut med en kullfyrt trippel ekspansjon dampmaskin med arbeidstrykk 175 psi, bygd ved Akers mekaniske verksted. Oppgitt ytelse var 760 ihk og 148 nhk. Skroget var bygd i stål, og skipet var i 1907 sertifisert for 200 passasjerer både i kystfart og lokalfart. Under den åpne broen lå bestikklugar. Salongene og de fleste lugarene lå på hoveddekket, og totalt hadde skipet 52 køyeplasser. Passasjerbekvemmelighetene var av høy klasse. 1. plass (1.klasse) lugarer hadde ringeapparater og regulerbare varmeapparater, og spisesalongen akterut hadde mahogni-paneler i hele skipets bredde.
Nordnorsk mesterskap i fotball i 1948
Nordnorsk mesterskap i fotball i 1948 var det 14. nordnorske mesterskapet i fotball. ble nordnorsk mester etter å ha slått 3-1 i finalen.
Finale
Nordnorske mestere for  : Reidar Johnsen, Jens Opshaug, Ludvik Halvorsen, Sigurd Svedenborg, Harald Næss, Erling Pettersen, David Hansen, Thorstein Hansen, Kåre Henriksen, Per Søderblom og Rolf Ellingsen.
Veopallan
Veopallan er et fjell med to topper i Lom kommune i Innlandet. Fjellet ligger like nord for Veobrean, ved kildene til elva Veo. Den høyeste toppen er den sørligste, 1 847 meter over havet, mens den nordre toppen har en høyde på 1 824 meter over havet.
Hundesykdom i Norge 2019
Hundesykdom i Norge 2019 var en hendelse hvor flere hunder har blitt syke og dødd på kort tid av en ukjent sykdom. 29. august ble de første sykdomstilfellene kjent. Per 21. september døde 43 hunder som mistenkes for å ha samme sykdom, og Mattilsynet anslår at 173 hunder har blitt syke totalt mellom perioden 1. august og 19. september. I Norge finnes det mellom 500 000 og 600 000 hunder i 2019.
Symptomer
Flere av hundene hadde symptomer som blodig diaré og oppkast. De hadde også tarmbetennelse. Ifølge Mattilsynet hadde 173 hunder blodig diarè fra perioden 1. august til 19. september. Dette gjaldt ca. 90 hunderaser.
Utbredelse
De aller fleste tilfellene har blitt funnet i Osloregionen, Tønsberg, Hamar, Moss og Hønefoss. Det har også blitt oppdaget tilfeller i Trøndelag, Rogaland, Aurland i Sogn og Fjordane, Nordland og flere steder i landet. Totalt har hunder med lignende symptomer blitt registrert i 14 fylker.
Mattilsynet prsesiserte at per 10. september 2019, er det ikke noen unormal forekomst av symptomene andre steder enn i Oslo-området. Ifølge NTB var det 56 tilfeller fra Oslo og 27 fra Akershus hvor hundene hadde blodig diarè per 19. september.
Det har ikke blitt rapportert lignende tilfeller i andre europeiske land enn Norge enda. Leder i Den norske veterinærforening, Torill Moseng, holdt et foredrag om hundesykdommen for styret i Federation of Veterinarians in Europe i Brussel i september. Styret representerte 240.000 veterinærer i hele Europa.
Etterforskning
Veterinærinstituttet i Oslo holder på å undersøke årsaken til sykdomsutbruddene. Ifølge testene som har blitt gjort av de obduserte hundene har det ikke blitt påvist salmonella eller cambylobacter, men bakteriene Clostridium perfringens og Providencia alcalifaciens ble funnet i åtte av ti av de obduserte hundene. De har planer om å undersøke om bakteriene er relatert til sykdomsutbruddet. I tillegg skal muligens sammenhenger mellom sykdommene og hundefôr, vann, sopp, parasitter og virus undersøkes. Ingen av de obduserte hundene hadde indre skader, så veterinærinstituttet utelukker rottegift og lignende årsaker. Det betyr ikke at de utelukker all type toksiner.
Det har blitt sendt SMS til 2000 veterinærer og e-post til klinikker rundt i landet for at de skal delta på en spørreundersøkelse. Resultatene skal kunne sammenlignes og analyseres.
Konsekvenser
Mange hundearrangementer har også blitt avlyst på grunn av frykt for å smitte andres hunder. Norsk Kennel Klub avlyste blant annet 60 planlagte treff med ca. 5000 hunder.
Trechimorphus
Trechimorphus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utbredelse
Artene lever i det sørøstlige Australia.
Per Sonerud
Per Sonerud (født 15. august 1915 i Skjeberg, død 28. mars 1993) var en norsk politiker (H).
Sonerud var innvalgt på Stortinget for Østfold i én periode, 1965–1969, hvor han satt i Administrasjonskomiteen. Foruten stortingsperioden hadde han også kommunale og fylkeskommunale politiske verv i Sarpsborg og Østfold.
Han hadde flere verv i norsk idrettsliv, og var blant annet formann i Norges Friidrettsforbund fra 1964 til 1968.
Av yrke var Sonerud bankmann, med utdannelse fra handelsskole. Han jobbet det meste av sitt yrkesaktive liv i Sarpsborg sparebank.
Marie Belloc Lowndes
Marie Belloc Lowndes (født Belloc 5. august 1868 i Marylebone i London, død 14. november 1947 i Eversley Cross i Hampshire) var en fransk-britisk forfatter og journalist.
Hun ble født i London og tilbrakte så sine første år i La Celle-Saint-Cloud i Frankrike, med en fransk far og engelsk mor. Etter farens død i 1872 flyttet familien til London. Marie Belloc vokste opp med både engelsk og fransk litteratur og begynte å skrive da hun var 16 år gammel. Hun skrev over 40 romaner, hvorav de fleste er kriminalromaner, ofte inspirert av virkelige saker. Hun skrev også historiske romaner. Hennes mest kjente roman er «The Logder» fra 1913, som handler om en kvinne som oppdager at leietakeren hennes er Jack the Ripper. Boken har blitt filmatisert flere ganger, første gang i 1927 under regi av Alfred Hitchcock med tittelen Hvem?.
Hun giftet seg med journalisten Frederic Sawry Lowndes i 1896 og fikk tre barn. Hun var søsteren til historikeren og forfatteren Hilaire Belloc.
Totalförsvarets skyddscentrum
Totalförsvarets skyddscentrum (SkyddC) er felles kunnskapssenter for beskyttelse mot CBRN-våpen for alle forsvarsgrener i det svenske forsvaret. Enheten har vært i funksjon i forskjellige former siden 1953. Totalförsvarets skyddscentrum er samlokalisert med Västerbottensgruppen (UG 61) i Umeå garnison (også kjent som Umestan), som er kaserneområdet til det tidligere Västerbottens regemente i Umeå.